b'\n_START_ARTICLE_\nPlaninska ko\xc4\x8da na Ermanovcu\n_START_PARAGRAPH_\nPlaninska ko\xc4\x8da na Ermanovcu (964m) je planinska postojanka na slemenu severozahodno od vrha Ermanovec (1026 m). Ko\xc4\x8da je bila odprta leta 1986. Ima dva gostinska prostora s 35 sede\xc5\xbei in to\xc4\x8dilnim pultom in nudi preno\xc4\x8di\xc5\xa1\xc4\x8de v 4 sobah s 14 posteljami in v skupni spalnici s 20 le\xc5\xbei\xc5\xa1\xc4\x8di. Ko\xc4\x8da je oskrbovana od 1. maja do 30. novembra, v zimskih mesecih pa ob sobotah, nedeljah in praznikih.'